CELEX: 62015TA0722
Language: sk
Date: 2018-12-12 00:00:00
Title: Spojené veci T-722/15 až T-724/15: Rozsudok Všeobecného súdu z 12. decembra 2018 – Interessengemeinschaft privater Milchverarbeiter Bayerns a i./Komisia („Štátna pomoc — Pomoc v prospech bavorského mliekarenského odvetvia — Financovanie testov akosti mlieka — Rozhodnutie vyhlasujúce pomoc za nezlučiteľnú s vnútorným trhom — Právo zúčastniť sa správneho konania — Článok 108 ods. 2 ZFEÚ — Článok 6 ods. 1 nariadenia (ES) č. 659/1999“)

25.2.2019   
            
            
               SK
            
            
               Úradný vestník Európskej únie
            
            
               C 72/15
            
         
      Rozsudok Všeobecného súdu z 12. decembra 2018 – Interessengemeinschaft privater Milchverarbeiter Bayerns a i./Komisia
      (Spojené veci T-722/15 až T-724/15) (1)
      
      ((„Štátna pomoc - Pomoc v prospech bavorského mliekarenského odvetvia - Financovanie testov akosti mlieka - Rozhodnutie vyhlasujúce pomoc za nezlučiteľnú s vnútorným trhom - Právo zúčastniť sa správneho konania - Článok 108 ods. 2 ZFEÚ - Článok 6 ods. 1 nariadenia (ES) č. 659/1999“))
      (2019/C 72/18)
      Jazyk konania: nemčina
      
         Účastníci konania
      
      
         Žalobkyňa vo veci T-722/15: Interessengemeinschaft privater Milchverarbeiter Bayerns eV (Mertingen, Nemecko) (v zastúpení: pôvodne C. Bittner a N. Thies, neskôr C. Bittner, advokáti)
      
         Žalobkyňa vo veci T-723/15: Genossenschaftsverband Bayern eV (Mníchov, Nemecko) (v zastúpení: pôvodne C. Bittner a N. Thies, neskôr C. Bittner, advokáti)
      
         Žalobkyňa vo veci T-724/15: Verband der Bayerischen Privaten Milchwirtschaft eV (Mníchov) (v zastúpení: pôvodne C. Bittner a N. Thies, neskôr C. Bittner, advokáti)
      
         Žalovaná: Európska komisia (v zastúpení: T. Maxian Rusche, K. Herrmann a P. Němečková, splnomocnení zástupcovia, za právnej pomoci P. Melcher, advokát)
      
         Predmet veci
      
      Návrh založený na článku 263 ZFEÚ o čiastočnú neplatnosť rozhodnutia Komisie (EÚ) 2015/2432 z 18. septembra 2015 o štátnej pomoci SA.35484 (2013/C) [ex SA.35484 (2012/NN)], ktorú schválilo Nemecko na účely kontrol akosti mlieka v rámci zákona o mlieku a tukoch (Ú. v. EÚ L 334, 2015, s. 23)
      
         Výrok rozsudku
      
      
                  1.
               
               
                  Články 1 až 4 rozhodnutia Komisie (EÚ) 2015/2432 z 18. septembra 2015 o štátnej pomoci SA.35484 (2013/C) [ex SA.35484 (2012/NN)], ktorú schválilo Nemecko na účely kontrol akosti mlieka v rámci zákona o mlieku a tukoch sa zrušujú v rozsahu, v akom sa rozhodlo, že priznanie štátnej pomoci Spolkovou republikou Nemecko je nezlučiteľné s vnútorným trhom, pokiaľ ide o testy akosti mlieka vykonané Bavorskom a nariadilo sa vymáhanie tejto pomoci.
               
            
                  2.
               
               
                  Európska komisia znáša svoje vlastné trovy konania a je povinná nahradiť trovy konania Interessengemeinschaft privater Milchverarbeiter Bayerns eV, Genossenschaftsverband Bayern eV a Verband der Bayerischen Privaten Milchwirtschaft eV.
               
            
         (1)  Ú. v. EÚ C 59, 15.2.2016.